NORAKSTS

|  |  |
| --- | --- |
| 27.10.2023. | Nr.11/1 |

###### GROZĪJUMI JELGAVAS PILSĒTAS DOMES 2019. GADA 24. OKTOBRA LĒMUMĀ NR.13/5 “PROJEKTA “SABIEDRĪBĀ BALSTĪTU SOCIĀLO PAKALPOJUMU INFRASTRUKTŪRAS IZVEIDE JELGAVĀ” IESNIEGUMA IESNIEGŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas pilsētas domes 2019. gada 24. oktobra lēmumu Nr.13/5 “Projekta “Sabiedrībā balstītu sociālo pakalpojumu infrastruktūras izveide Jelgavā” iesnieguma iesniegšana” un 2020. gada 18. martā starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu Nr. 9.3.1.1./19/I/052 (turpmāk - Vienošanās), Jelgavas valstspilsētas pašvaldība īsteno projektu “Sabiedrībā balstītu sociālo pakalpojumu infrastruktūras izveide Jelgavā” (turpmāk – Projekts).

Saskaņā ar 2023. gada 25. maijā noslēgtajiem Vienošanās grozījumiem Nr.6 Projekta kopējās izmaksas ir 5 516 931,26 *euro*. Projekta attiecināmās izmaksas ir 2 733 411,91 *euro*, t.sk. 1 913 004,84 *euro* Eiropas Reģionālās attīstības fonda finansējums, 101 109,33 *euro* – valsts budžeta finansējums, 81 286,59 *euro* – valsts budžeta dotācija pašvaldībām un 638 011,15 *euro* – Jelgavas valstspilsētas pašvaldības līdzfinansējums. Projekta kopējie neattiecināmie izdevumi ir 2 783 519,35 *euro*, kas ir Jelgavas valstspilsētas pašvaldības līdzfinansējums.

Projekta darbības “Sabiedrībā balstītu sociālo pakalpojumu infrastruktūras izveide Daudzfunkcionālajā centrā Zirgu ielā 47A” īstenošanai 2022. gada 7. martā tika noslēgts būvdarbu līgums “Daudzfunkcionālā sociālo pakalpojumu centra ēkas Zirgu ielā 47A, Jelgavā pārbūve” (turpmāk – Būvdarbu līgums). Būvdarbu veikšanas procesā ir identificētas būvdarbu apjomu izmaiņas un papildu būvdarbi, kas nepieciešami Daudzfunkcionālā centra Zirgu ielā 47A, Jelgavā pārbūves kvalitatīvai pabeigšanai. Līdz ar to Projektā veicamo būvdarbu izmaksas palielinājās par 29 936,02 *euro.*

Projekta darbības “Materiāli tehniskā aprīkojuma iegāde sabiedrībā balstītu sociālo pakalpojumu nodrošināšanai Jelgavā” īstenošanai tika veiktas iepirkumu procedūras, kuru rezultātā kopējās Projekta izmaksas palielinājušās par 37 474,43 *euro*.

Ņemot vērā iepriekš minēto un, lai nodrošinātu Projekta īstenošanu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas pilsētas domes 2019. gada 24. oktobra lēmumā Nr.13/5 “Projekta “Sabiedrībā balstītu sociālo pakalpojumu infrastruktūras izveide Jelgavā” iesnieguma iesniegšana” (turpmāk – Lēmums) šādus grozījumus:

1. Izteikt Lēmuma 1.punkta 2., 3. un 4.teikumu šādā redakcijā:

“Projekta attiecināmās izmaksas ir 2 733 411,91 *euro* (divi miljoni septiņi simti trīsdesmit trīs tūkstoši četri simti vienpadsmit *euro* un 91 *cents*), t.sk. 1 913 004,84 *euro* (viens miljons deviņi simti trīspadsmit tūkstoši četri *euro* un 84 *centi*) ir Eiropas Reģionālās attīstības fonda finansējums, 101 109,33 *euro* (viens simts viens tūkstotis viens simts deviņi *euro* 33 *centi*)ir valsts budžeta finansējums 81 286,59 *euro* (astoņdesmit viens tūkstotis divi simti astoņdesmit seši *euro* un 59 *centi*)ir valsts budžeta dotācija pašvaldībām un 638 011,15 *euro* (seši simti trīsdesmit astoņi tūkstoši vienpadsmit *euro* un 15 *centi*)ir Jelgavas valstspilsētas pašvaldības līdzfinansējums.

Projekta neattiecināmās izmaksas ir 2 850 929,80 *euro* (divi miljoni astoņi simti piecdesmit tūkstoši deviņi simti divdesmit deviņi *euro* un 80 *centi*), kas ir Jelgavas valstspilsētas pašvaldības līdzfinansējums.”

1. Izteikt Lēmuma 2.punktu šādā redakcijā:

“2. Projekta apstiprināšanas gadījumā Finanšu departamentam iekļaut pašvaldības budžetā Projekta īstenošanai nepieciešamo priekšfinansējumu un līdzfinansējumu šādā sadalījumā:

2.1. 2019. gadā – 74 813,80 *euro* (septiņdesmit četri tūkstoši astoņi simti trīspadsmit *euro* un 80 *centi*);

2.2. 2020. gadā – 523 732,74 *euro* (pieci simti divdesmit trīs tūkstoši septiņi simti trīsdesmit divi *euro* un 74 *centi*);

2.3. 2022. gadā – 739 329,12 *euro* (septiņi simti trīsdesmit deviņi tūkstoši trīs simti divdesmit deviņi *euro* un 12 *centi*);

2.4. 2023. gadā – 2 368 246,44 *euro* (divi miljoni trīs simti sešdesmit astoņi tūkstoši divi simti četrdesmit seši *euro* un 44 *centi*).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. oktobrī